CELEX: 62013TN0466
Language: el
Date: 2013-08-28 00:00:00
Title: Υπόθεση T-466/13: Προσφυγή της 28ης Αυγούστου 2013 — Hermann Trollius κατά ΕΟΧΠ

9.11.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 325/44
            
         Προσφυγή της 28ης Αυγούστου 2013 — Hermann Trollius κατά ΕΟΧΠ
   (Υπόθεση T-466/13)
   2013/C 325/72
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Hermann Trollius GmbH (Lauterhofen, Γερμανία) (εκπρόσωποι: M. Ahlhaus και J. Schroltz, δικηγόροι)
   
      Καθού: Ευρωπαϊκός Οργανισμός Χημικών Προϊόντων (ΕΟΧΠ)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               Να ακυρώσει την απόφαση αριθ. SME (2013) 0191 του ΕΟΧΠ, της 31ης Ιανουαρίου 2013, και το τιμολόγιο αριθ. 10035033 του ΕΟΧΠ, της 4ης Φεβρουαρίου 2013, και
            
         
               —
            
            
               να καταδικάσει τον καθού στο σύνολο των δικαστικών εξόδων, περιλαμβανομένων αυτών στα οποία υποβλήθηκε η προσφεύγουσα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής, η προσφεύγουσα προβάλλει τρεις λόγους ακυρώσεως.
   
               1)
            
            
               Ο πρώτος λόγος αντλείται από αναρμοδιότητα του καθού.
               
                           —
                        
                        
                           Η προσφεύγουσα διατείνεται ότι ο καθού δεν είχε αρμοδιότητα να εκδώσει την προσβαλλόμενη απόφαση αριθ. SME (2013) 0191, δεδομένου ότι ούτε ο κανονισμός (ΕΚ) 1907/2006 (1) ούτε ο κανονισμός (ΕΚ) 340/2008 (2) αναθέτουν στον καθού την αρμοδιότητα να εκδίδει χωριστή απόφαση περί του αν καταχωριζόμενος πληροί τα κριτήρια ΜΜΕ (μικρής και μεσαίας επιχειρήσεως).
                        
                     
         
               2)
            
            
               Ο δεύτερος λόγος αντλείται από παράβαση του άρθρου 104, παράγραφος 1, του κανονισμού Reach, σε συνδυασμό με τον κανονισμό 1 της 15ης Απριλίου 1958 (3).
               
                           —
                        
                        
                           Η προσφεύγουσα διατείνεται ότι ο καθού, στο σύνολο της επικοινωνίας του με την προσφεύγουσα, παρέβη την υποχρέωσή του να απευθύνεται σε πρόσωπο υποκείμενο στην εθνική κυριαρχία κράτους μέλους στην επίσημη γλώσσα του κράτους αυτού, παράβαση η οποία δεν επέτρεψε στην προσφεύγουσα να πληροί τις απαιτήσεις που της ζητήθηκαν για να αποδείξει την ιδιότητα της μικρής επιχειρήσεως.
                        
                     
         
               3)
            
            
               Ο τρίτος λόγος αντλείται από το ότι η προσφεύγουσα είναι πράγματι μικρή επιχείρηση κατά τη Σύσταση 2003/361/ΕΚ της Επιτροπής (4) και, ως εκ τούτου, η προσβαλλόμενη απόφαση ενέχει πλάνη επί της ουσίας.
            
         
      (1)  Κανονισμός (ΕΚ) 1907/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) και για την ίδρυση του Ευρωπαϊκού Οργανισμού Χημικών Προϊόντων, καθώς και για την τροποποίηση της οδηγίας 1999/45/ΕΚ και για την κατάργηση του κανονισμού (ΕΟΚ) 793/93 του Συμβουλίου και του κανονισμού (ΕΚ) 1488/94 της Επιτροπής, καθώς και της οδηγίας 76/769/ΕΟΚ του Συμβουλίου και των οδηγιών της Επιτροπής 91/155/ΕΟΚ, 93/67/ΕΟΚ, 93/105/ΕΚ και 2000/21/ΕΚ (κανονισμός Reach)
   
      (2)  Κανονισμός (ΕΚ) 340/2008 της Επιτροπής, της 16ης Απριλίου 2008, σχετικά με τα τέλη και τις επιβαρύνσεις που πρέπει να καταβάλλονται στον Ευρωπαϊκό Οργανισμό Χημικών Προϊόντων σύμφωνα με τον κανονισμό (ΕΚ) 1907/2006 του Ευρωπαϊκού Κοινοβουλίου και του Συμβουλίου για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH)
   
      (3)  Κανονισμός 1 του Συμβουλίου, περί καθορισμού του γλωσσικού καθεστώτος της Ευρωπαϊκής Οικονομικής Κοινότητας
   
      (4)  Σύσταση 2003/361/ΕΚ της Επιτροπής, της 6 Μαΐου 2003, σχετικά με τον ορισμό των πολύ μικρών, των μικρών και των μεσαίων επιχειρήσεων.